والیبال اوزره تورکیه میللی ییغماسی قادین‌لار آراسیندا 2023-جو ایل FIVB دونیا شامپیوناتی‌نین غالیبی اولوب.
تورکیه-‌نین قادین والیبال ییغماسی 2023 میللت‌لر لیگینده ذیروه‌یه یوکسلدی
فینالدا چینه غالیب گله‌رک شامپیون اولان تورکیه دونیا سیرالاماسیندا یئنی 1 نؤمره اولدو.
قارشیلاشمایا یاخشی باشلایان طرف تورکیه تیمی اولدو.
یاخشی سرعت الده ائدن آی-اولدوزلار ایلک ستی 25-22 قازانا‌راق 1-0 اؤنه کئچدی.
ماتچین ایکینجی ستینده داها آز سهوه یول وئرن چین ایلک ستین ده حسابی اولان 25-22 حسابی ایله وضعیتی 1-1-ا چاتدیردی.
اوچونجو سته تورکیه تیمی داها یاخشی باشلادی.
بو ست ده رقیبی قارشی‌سیندا اوستون اوینایان تورکیه خال فرقینی 7-یه یوکسلتدی.
یاخشی چیخیش‌لارینی داوام ائتدیرن آی-اولدوزلار 25-19 ایله 2-1 اؤنه کئچدی.
اویونون 4-جو ستی قارشی‌لیق‌لی خال‌لارلا اوغورلو کئچسه ده، حساب 6-6-یا چاتدی.
بو آندان اعتباراً چین‌دن اوستون اولان میللی‌لریمیز آرا‌داکی فرقی آچماغا باشلادی‌لار.
طرفدارلارینین دستکینی آلان تورکیه دؤردونجو ستی 25-16، ماتچی ایسه 3-1 حسابی ایله قازانا‌راق، شامپیونلوق تاریخینده ایلک دفعه شامپیون اولوب.
2023 میللت‌لر لیگی‌نین ذیروه‌سینه یوکسه‌لن تورکیه اولوسلار آراسی سویه‌ده ان بؤیوک اوغورونو الده ائتدی.
میللی تیم سؤزون اصل معناسیندا تاریخ یازدی و دونیا ریتینگینده یئنی بیر نؤمره اولدو.
